
1. Vispārīgā informācija par pasūtītāju:

1.1. Pasūtītājs:
	Pasūtītājs
	Latvijas Nacionālais rakstniecības un mūzikas muzejs

	Adrese
	Pulka iela 8, Rīga, LV-1007

	Reģ. Nr.
	90009175091

	Tālrunis
	+37167216425

	E–pasta adrese
	pasts@lnrmm.gov.lv

	Tīmekļvietne
	https://lnrmm.gov.lv

	Darba laiks
	darba dienās no plkst. 8.30 līdz 17.00



1.2. Pasūtītāja kontaktpersona iepirkuma priekšmeta organizatoriskajos un tehniskajos jautājumos: Jānis Ķīkulis, t. +37167216425, e-pasts: iepirkumi@lnrmm.gov.lv.  
1.3. Iepirkuma komisija trīs locekļu sastāvā apstiprināta ar Latvijas Nacionālā rakstniecības un mūzikas muzeja 2026. gada 26. augusta rīkojumu Nr. 1-2/32.

2. Iepirkuma procedūras veids

2.1. Iepirkums tiek rīkots saskaņā ar Publisko iepirkumu likuma 9. pantu.

3. Informācija par iepirkuma priekšmetu

3.1. Pasūtītāja organizētā iepirkuma “Izstādes “KRĀT UN CELTIES” eksponēšanas elementu izgatavošanas, piegādes, montāžas un iekārtošanas darbi Latvijas Nacionālajā rakstniecības un mūzikas muzejā” (turpmāk – Iepirkums), identifikācijas numurs ir LNRMM/2026/2.
3.2. Iepirkuma priekšmets ir izstādes projekta īstenošana Pulka ielā 8, Rīgā, saskaņā ar Nolikumu un tā pielikumos noteiktajām prasībām.
3.3. Iepirkuma priekšmeta CPV kods: 92521100-0 (Muzeju izstāžu pakalpojumi).
3.4. Iepirkuma priekšmeta CPV papildkodi: 39154100-7 (Izstāžu stendi), 44220000-8 (Konstrukciju galdniecības darbi).
3.5. Iepirkuma priekšmets nav sadalīts daļās. Pretendentam jāiesniedz piedāvājums par visu Iepirkuma priekšmeta apjomu. Iepirkuma priekšmets netiek sadalīts daļās, jo izstāde ir veidota kā vienots un savstarpēji saistīts kopums. Oriģinālais ekspozīcijas dizains ir izstrādāts vienotā stilistikā, lai iespējami pilnvērtīgi atspoguļotu konkrētās izstādes tematiku. No tehniskā viedokļa stendi un vitrīnas ir projektēti konkrētu muzeja krājuma priekšmetu izvietošanai, ievērojot to izmērus, eksponēšanas un drošības prasības. Atsevišķos stendos paredzēta arī vienas planšetes un viena audio (multimediju) atskaņotāja ar austiņām integrācija. Minētajiem risinājumiem jābūt tehniski un vizuāli integrētiem ekspozīcijas elementos, nodrošinot vienotu dizaina stilistiku, savstarpēju saderību un pilnvērtīgu izstādes funkcionēšanu. 
3.6. Iepirkuma apjoms noteikts Tehniskajā specifikācijā (2. pielikums) un Izstādes tehniskajā projektā (3. pielikums).
3.7. Slēdzot iepirkuma līgumu, pasūtītājam ir tiesības samazināt vai palielināt pakalpojuma apjomu par 10% no kopējā pakalpojuma (finanšu) apjoma.
3.8. Piedāvājuma nodrošinājums nav paredzēts.

4. Līguma izpildes kārtība 

4.1. Līguma izpildes termiņš ir līdz 2026. gada 10. novembrim. 
4.2. Līguma izpildes vieta: Latvijas Nacionālais rakstniecības un mūzikas muzejs, Pulka iela 8, Rīga, LV-1007.
4.3. Garantijas termiņš ir vismaz 12 kalendārie mēneši izgatavotajiem izstādes elementiem un konstrukcijām. Garantijas termiņu skaita no nodošanas–pieņemšanas akta abpusējas parakstīšanas dienas.
4.4. Izpildītājam ir tiesības saņemt avansu līdz 20% no līguma kopējās summas.
4.5. Samaksa par pienācīgi un kvalitatīvi izpildītām līgumsaistībām tiek veikta līgumā noteiktā kārtībā - 15 (piecpadsmit) darba dienu laikā pēc darbu pabeigšanas, ko apliecina savstarpēja nodošanas–pieņemšanas akta parakstīšana un rēķina saņemšana no izpildītāja.

5. Piedāvājuma iesniegšanas un atvēršanas vieta, datums, laiks un kārtība

5.1. Saskaņā ar Publisko iepirkumu likuma 39. panta pirmo daļu piedāvājumi jāiesniedz elektroniski Elektronisko iepirkumu sistēmas (EIS) e-konkursu apakšsistēmā ne vēlāk kā līdz 2026. gada 15. septembrim plkst. 10.00 pēc vietējā laika.
5.2. Ārpus EIS e-konkursu apakšsistēmas un/vai pēc noteiktā termiņa iesniegtie piedāvājumi tiks atzīti par neatbilstošiem Nolikuma prasībām.
5.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
5.4. Piedāvājumu drīkst iesniegt, sākot ar dienu, kad paziņojums par plānoto līgumu ir publicēts Iepirkumu uzraudzības biroja tīmekļvietnē – publikāciju vadības sistēmā.
5.5. Pretendents iesniedz piedāvājumu par visu Iepirkuma priekšmetu kopumā. Piedāvājuma iesniegšana tikai par atsevišķu Iepirkuma priekšmeta daļu nav pieļaujama.
5.6. Katrs pretendents iesniedz vienu piedāvājumu, piedāvājuma variantu iesniegšana nav pieļaujama.
5.7. Piedāvājumu atvēršana sākas tūlīt pēc piedāvājumu iesniegšanas termiņa beigām 2026. gada 15. septembrī plkst. 10.00, izmantojot EIS e-konkursu apakšsistēmā pieejamos rīkus piedāvājumu elektroniskai saņemšanai un atvēršanai.
5.8. Iesniegto piedāvājumu atvēršanas procesam Pretendents var sekot līdzi tiešsaistes režīmā EIS e-konkursu apakšsistēmā.
5.9. Piedāvājumus atver vienlaikus Elektronisko iepirkumu sistēmas e-konkursu apakšsistēmā, izmantojot sistēmā pieejamos rīkus piedāvājumu elektroniskai saņemšanai un atvēršanai. Pēc piedāvājumu atvēršanas pircēja profilā tiek publicēta normatīvajos aktos noteiktā informācija par saņemtajiem piedāvājumiem.
5.10. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai, ja elektroniskā atslēga noteiktajā laikā iepirkuma komisijai netiek iesniegta, tad Pretendenta piedāvājumu atzīs par neatbilstošu nolikuma prasībām.
5.11. Piedāvājumu vērtēšanu un lēmumu pieņemšanu Iepirkumu komisija veic slēgtā sēdē.


6. Informācijas apmaiņas kārtība

6.1. Pasūtītājs nodrošina brīvu un tiešu elektronisko pieeju iepirkuma dokumentiem EIS e-konkursu apakšsistēmā šā iepirkuma sadaļā, tīmekļvietnē www.eis.gov.lv;
6.2. Informācijas apmaiņa starp Pasūtītāju un Pretendentiem par iepirkuma nolikumu un tā pielikumiem notiek Publisko iepirkumu likuma noteiktajā kārtībā, izmantojot elektroniskos saziņas līdzekļus;
6.3. Jautājumus par iepirkuma procedūras dokumentos iekļautajām prasībām ieinteresētais Pretendents nosūta elektroniski uz e-pastu: iepirkumi@lnrmm.gov.lv. Ārpus Pasūtītāja noteiktā darba laika (darba dienās no plkst. 8.30 līdz plkst. 17.00) pa elektronisko pastu saņemtajiem jautājumiem par saņemšanas dienu uzskata nākamo darba dienu.
6.4. Ja Pretendents ir laikus pieprasījis papildu informāciju vai uzdevis jautājumu par iepirkuma nolikumu, tad atbilstoši Publisko iepirkumu likuma 9. panta sestajai daļai, Iepirkuma komisija atbildi sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.
6.5. Iepirkuma komisija papildu informāciju nosūta Pretendentam, kas jautājumu uzdevis, vienlaikus šo informāciju ievietojot EIS e-konkursu apakšsistēmā, kur ir pieejami iepirkuma dokumenti, norādot arī uzdoto jautājumu.
6.6. Papildu informācija, kā arī cita ar šo Iepirkumu saistītā informācija tiek publicēta EIS e-konkursu apakšsistēmas attiecīgajā iepirkuma sadaļā.

7. Piedāvājuma noformēšana

7.1. Pretendenta iesniegtajiem dokumentiem jābūt sagatavotiem latviešu valodā. Iesniedzot piedāvājumu vai atsevišķus piedāvājuma dokumentus svešvalodā, Pretendents piedāvājuma dokumentiem pievieno apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Par dokumenta tulkojuma atbilstību oriģinālam atbild Pretendents.
7.2. Iesniedzot piedāvājuma sastāvā esošo dokumentu atvasinājumus (kopijas), Pretendents apliecina kopiju un iesniegto dokumentu kopiju pareizību atbilstoši Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība“. Ja Iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai Pretendents uzrāda dokumenta oriģinālu, vai iesniedz notariāli apliecinātu dokumenta kopiju.
7.3. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”.
7.4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām“ noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku.
7.5. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai PDF formātā).
7.6. Pretendenta piedāvājumu paraksta persona, kam ir tiesības pārstāvēt Pretendentu vai tās pilnvarota persona. Pilnvara jāiesniedz kopā ar piedāvājumu.  Pilnvarā precīzi jānorāda pilnvarotajai personai piešķirto tiesību un saistību apjoms. Ja piedāvājumu nav parakstījusi persona ar pārstāvības tiesībām vai tās pienācīgi pilnvarota persona, piedāvājums tiek noraidīts.
7.7. Iesniedzot piedāvājumu, Pretendents paraksta piedāvājumu ar EIS piedāvāto elektronisko parakstu vai ar drošu elektronisko parakstu un laika zīmogu. Pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu.
7.8. Ja piedāvājumu iesniedz personu apvienība, piedāvājumā norāda tās pilnvaroto pārstāvi ar tiesībām elektroniski parakstīt visus ar iepirkumu saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautas personas pārstāvēttiesīgajam vai pilnvarotajam pārstāvim.
7.9. Iesniedzot piedāvājumu, Pretendents apliecina, ka ir iepazinies ar Nolikumu, tā pielikumiem un EIS e-konkursu apakšsistēmā ievietotajām formām un piekrīt tajos noteiktajiem nosacījumiem.
7.10. Pretendents piedāvājumu sagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā  (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniskā atslēga un parole šifrētā dokumenta atvēršanai. Ja piedāvājums saturēs kādu no šajā punktā norādītajiem riskiem, piedāvājums netiks izskatīts un Iepirkuma komisija attiecīgo pretendentu izslēgs no dalības iepirkumā.
7.11. Piedāvājums jāiesniedz elektroniski elektronisko iepirkumu sistēmas e-konkursu apakšsistēmā:
7.11.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
7.11.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
7.11.3. elektroniski sagatavoto piedāvājumu šifrējot ārpus Elektronisko iepirkumu sistēmas e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli - Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām.
7.12. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
7.13. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, attiecīgi to noformējot “Grozījumi” vai “Atsaukums”, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz Pretendentu no tālākas līdzdalības Iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
7.14. Ja Pretendenta iesniegtais piedāvājums neatbilst Nolikuma prasībām, tad Iepirkuma komisijai ir tiesības noraidīt Pretendenta iesniegto piedāvājumu.
7.15. Pretendenta piedāvājums sastāv no Nolikuma 9. nodaļā norādītajiem dokumentiem.

8. Pretendenta izslēgšanas noteikumi
8.1. Pretendentu, kuram būtu piešķiramas iepirkuma līguma slēgšanas tiesības, Pasūtītājs izslēdz no dalības Iepirkumā, ja tiek konstatēts kāds no Publisko iepirkumu likuma 42. panta otrās daļas 1., 2., 3., 4. vai 11. punktā minētajiem izslēgšanas iemesliem, kā arī tad, ja attiecīgais izslēgšanas iemesls normatīvajos aktos noteiktajā apmērā ir konstatēts attiecībā uz Publisko iepirkumu likuma 42. panta trešajā daļā minētajām personām. Pasūtītājs izslēgšanas iemeslu pārbaudi veic un lēmumu par Pretendenta izslēgšanu pieņem Publisko iepirkumu likuma 9. panta astotajā un devītajā daļā noteiktajā kārtībā, ievērojot arī Publisko iepirkumu likuma 43. pantā paredzētos noteikumus par uzticamības nodrošināšanai iesniegto pierādījumu izvērtēšanu.
Pasūtītājs attiecībā uz Pretendentu, kuram būtu piešķiramas iepirkuma līguma slēgšanas tiesības, veic arī Starptautisko un Latvijas Republikas nacionālo sankciju likuma 11.¹ pantā noteikto pārbaudi. Ja attiecībā uz Pretendentu vai kādu no minētā likuma 11.¹ pantā norādītajām personām ir noteiktas starptautiskās vai nacionālās sankcijas vai tādas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas, kuru dēļ iepirkuma līguma izpilde nav iespējama, Pretendents tiek izslēgts no dalības Iepirkumā.
8.2. Lai Komisija pārbaudītu, vai uz ārvalstī reģistrētu pretendentu, kuram piešķiramas līguma slēgšanas tiesības, neattiecas Starptautisko un Latvijas Republikas nacionālo sankciju likumā  noteiktās sankcijas, Pretendentam 10 (desmit) darba dienu laikā no attiecīga pieprasījuma saņemšanas ir jāiesniedz kompetentas institūcijas (piemēram, Latvijas Republikas Uzņēmumu reģistram līdzvērtīgas iestādes) izziņu (-as), kas atspoguļo aktuālo informāciju par Pretendenta (Nolikuma 1. pielikumā minētajām) amatpersonām – valdes vai padomes locekļiem, patiesā labuma guvējiem, pārstāvēttiesīgajām personām vai prokūristiem vai personām, kuras ir pilnvarotas pārstāvēt Pretendentu darbībās, kas saistītas ar filiāli. Ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.

9. Pretendentu atlases un kvalifikācijas prasības un Pretendenta piedāvājumā iesniedzamie dokumenti

	Nr. p. k.
	Prasības
	Iesniedzamie dokumenti

	9.1.
	Pretendents iesniedz pieteikumu dalībai Iepirkumā, apliecinot, ka piekrīt dalībai Iepirkumā atbilstoši Nolikuma prasībām. Pretendents pieteikumā norāda personas, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, kā arī Pretendenta patiesā labuma guvējus.
	Pretendents iesniedz pieteikumu piedalīties Iepirkumā, sagatavojot to atbilstoši Nolikuma 1. pielikumam.

	9.2.
	Piedāvājumu paraksta paraksttiesīgā persona vai pilnvarotā persona
	Ja piedāvājumu vai piedāvājumam pievienotos dokumentus paraksta Pretendenta pilnvarota persona vai ārvalstīs reģistrēta Pretendenta pārstāvis ar paraksta tiesībām, jāiesniedz dokuments, kas apliecina paraksta tiesības un tiesības attiecīgajai personai pārstāvēt Pretendentu vai arī jānorāda publiski pieejams reģistrs, kur Pasūtītājs var pārliecināties par Pretendenta paraksttiesīgo personu. Ja piedāvājumā iekļautos dokumentus paraksta Pretendenta, kurš reģistrēts Latvijā, pārstāvis ar paraksta tiesībām, par Pretendenta pārstāvja paraksttiesībām pasūtītājs pārliecinās publiski pieejamās datu bāzēs. 

	9.3.
	Ja piedāvājumu Iepirkumam iesniedz piegādātāju apvienība, piegādātāju apvienības dalībnieku starpā ir noslēgta rakstveida vienošanās.
	Ja piedāvājumu Iepirkumam iesniedz piegādātāju apvienība, piedāvājumam pievieno piegādātāju apvienības dalībnieku parakstītu vienošanos. Šajā vienošanās dokumentā norāda: 
1) Piegādātāju apvienības dibināšanas mērķis un līguma darbības (spēkā esamības) termiņš;
2) Piegādātāju apvienības dalībnieku apliecinājumu par sadarbību nākotnē iepirkuma līguma izpildē;
3) Iepirkuma līguma daļas, kuras izpildīs katrs no piegādātāju apvienības dalībniekiem; 
4) Apliecinājumu, ka, ja tiks pieņemts lēmums piegādātāju apvienībai piešķirt līguma slēgšanas tiesības, visi piegādātāju apvienības dalībnieki, uz kuru saimnieciskajām un finansiālajām iespējām piegādātājs balstās, lai izpildītu konkursa nolikumā noteiktās kvalifikācijas prasības, nesīs solidāru atbildību pret pasūtītāju; 
5) Vienošanās termiņu;
6) Dalībnieku, kurš pilnvarots parakstīt piedāvājumu un pārstāvēt piegādātāju apvienību Iepirkumā, kā arī parakstīt Iepirkuma līgumu.

	9.4.
	Pretendents iepriekšējo trīs gadu laikā (2023., 2024., 2025. un 2026. gadā līdz piedāvājuma iesniegšanas dienai) ir veicis vismaz divu līdzvērtīgu pasūtījumu izpildi, kuru galvenais priekšmets ir bijis pēc individuāla dizaina veidotu izstāžu vai ekspozīciju iekārtošana, izgatavojot vai pārveidojot nestandarta izstāžu konstrukcijas vai elementus. Vismaz vienam no pieredzes apliecināšanai norādītajiem pasūtījumiem jābūt izpildītam kultūras mantojuma institūcijai[footnoteRef:1]. Par līdzvērtīgu pakalpojumu šā punkta izpratnē uzskata pēc apjoma, pakalpojuma būtības un finansiālā apmēra līdzvērtīgu pakalpojumu. [1:  Par kultūras mantojuma institūcijām šā Iepirkuma kontekstā uzskatāmas organizācijas, kuru darbība saistīta ar kultūras mantojuma aizsardzību, saglabāšanu, pētniecību vai popularizēšanu, piemēram, muzeji, bibliotēkas, arhīvi, mantojuma centri, vēsturiskas ēkas ar interjera ekspozīcijām un industriālā mantojuma objekti, kuros tiek eksponēti oriģināli muzeja krājuma priekšmeti, arhivālijas, iespieddarbi, arhitektūras vai vēstures pieminekļi.] 

Pretendents, kura darbības laiks ir īsāks par trim gadiem, pieprasīto informāciju iesniedz par savu faktisko darbības laiku.
Pretendents iesniedz pieredzes apliecinājumu atbilstoši Nolikuma 4. pielikumam par veiktajiem darbiem iepriekšējo trīs gadu laikā (2023., 2024., 2025. un 2026. gadā līdz piedāvājuma iesniegšanas dienai) vai īsākā laika periodā, ja Pretendenta darbības laiks ir īsāks par trim gadiem.
Pretendents papildus iesniedz vismaz divus dokumentus, kas apliecina norādīto pasūtījumu sekmīgu izpildi līgumā noteiktajā termiņā un atbilstošā kvalitātē. Par šādiem dokumentiem var tikt uzskatītas pasūtītāju pozitīvas atsauksmes, pasūtītāju apliecinājumi vai nodošanas–pieņemšanas akti, ja no to satura nepārprotami izriet, ka attiecīgais pasūtījums ir izpildīts pienācīgi un bez būtiskiem iebildumiem.
Ja iesniegtajos dokumentos nav ietverta visa nepieciešamā informācija, Pretendents var iesniegt papildu dokumentus, kas nodrošina iespēju Pasūtītājam pārliecināties par Pretendenta pieredzes atbilstību Nolikuma prasībām.
Iepirkuma komisijai ir tiesības pārbaudīt Pretendenta pieredzes apliecinājumā norādīto informāciju, tostarp sazinoties ar attiecīgajiem pasūtītājiem vai pakalpojuma saņēmējiem. Ja pārbaudes rezultātā tiek konstatēts, ka Pretendenta sniegtā informācija neatbilst faktiskajiem apstākļiem vai norādītā pieredze neatbilst Nolikuma kvalifikācijas prasībām, Iepirkuma komisija rīkojas saskaņā ar Publisko iepirkumu likumu un Nolikuma noteikumiem.
Ja piedāvājumu iesniedz piegādātāju apvienība, šajā punktā noteikto pieredzes prasību piegādātāju apvienības dalībnieki var izpildīt kopīgi.
Ārvalstīs reģistrēts Pretendents iesniedz līdzvērtīgus dokumentus. Ja dokumenti sagatavoti svešvalodā, tiem pievieno tulkojumu latviešu valodā Nolikuma 7.1. punktā noteiktajā kārtībā.
	Pretendents iesniedz pieredzes apliecinājumu atbilstoši Nolikuma 4. pielikumam. Papildus Pretendents iesniedz vismaz divus dokumentus, kas apliecina norādīto pasūtījumu sekmīgu izpildi līgumā noteiktajā termiņā un atbilstošā kvalitātē. Par šādiem dokumentiem var tikt uzskatītas pasūtītāju pozitīvas atsauksmes, pasūtītāju apliecinājumi vai nodošanas–pieņemšanas akti, ja no to satura nepārprotami izriet, ka attiecīgais pasūtījums ir izpildīts pienācīgi un bez būtiskiem iebildumiem.

Ja iesniegtajos dokumentos nav ietverta visa nepieciešamā informācija, Pretendents var iesniegt papildu dokumentus, kas ļauj Pasūtītājam pārliecināties par Pretendenta pieredzes atbilstību Nolikuma prasībām.

Ārvalstīs reģistrēts Pretendents iesniedz līdzvērtīgus dokumentus. Ja dokumenti sagatavoti svešvalodā, tiem pievieno tulkojumu latviešu valodā Nolikuma 7.1. punktā noteiktajā kārtībā.




	
	Tehniskais un finanšu piedāvājums
	Iesniedzamie dokumenti

	9.5.
	Pretendenta piedāvājums ir atbilstošs prasītajai Tehniskajai specifikācijai un Izstādes tehniskajam projektam - tas detalizēti atspoguļots pielikumos Nr. 2 un Nr. 3.
	Pretendents atbilstoši Nolikumam pievienotajai formai un satura prasībām aizpilda un iesniedz aizpildītu Tehnisko piedāvājumu (pielikumu Nr. 7), norādot prasīto informāciju, tajā skaitā piedāvātos garantijas termiņus.

	9.6.
	Finanšu piedāvājumā Pretendents norāda kopējo cenu par līguma izpildi. Pretendenta piedāvātā līgumcena līguma izpildes laikā netiks mainīta. Finanšu piedāvājumā summa jānorāda euro ar 2 (divām) decimālzīmēm aiz komata.
Līgumcenā jāiekļauj visi ar līguma izpildi saistītie izdevumi, visas izmaksas, kas saistītas ar iepirkuma priekšmeta realizāciju, t.i., prasībām, kas iekļautas šajā Nolikumā un tā pielikumos, darbaspēka, materiālu, ar utilizāciju saistītās izmaksas u.tml. Līgumcenā jāietver visi nodokļi un nodevas, izņemot pievienotās vērtības nodokli.
	Pretendents iesniedz finanšu piedāvājumu (pielikums Nr. 6), kurā norādīta kopējā piedāvātā līgumcena, un kurā ietvertas visas ar līguma izpildi saistītās izmaksas.
 Finanšu piedāvājumā iesniegtā kopējā summa bez PVN (pielikums Nr. 6) ir uzskatāma par piedāvāto līgumcenu, kas norādāma arī EIS sistēmā kā piedāvātā līgumcena. Kopējā summa par līguma izpildi sakrīt ar piedāvāto līgumcenu EIS sistēmā. 


	9.7.
	Prasības attiecībā uz apakšuzņēmējiem: Pretendents savā piedāvājumā norāda visus apakšuzņēmējus, kuru veicamo pakalpojumu vērtība ir vismaz 10 000 EUR un katram šādam apakšuzņēmējam izpildei nododamās iepirkuma līguma daļas aprakstu. Apakšuzņēmēja sniedzamo pakalpojumu vērtību nosaka, ņemot vērā apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību. Apakšuzņēmēju sarakstā norāda arī tās personas, uz kuru iespējām Pretendents balstās, ja tas nepieciešams Nolikumā izvirzīto kvalifikācijas prasību izpildes apliecināšanai vai Iepirkuma līguma izpildei, neatkarīgi no veicamo pakalpojumu vērtības.
	Informācija par līguma izpildē iesaistītajiem apakšuzņēmējiem jānorāda Nolikuma pielikumā Nr. 1. 
Papildus jāiesniedz apakšuzņēmēja apliecinājums saskaņā ar Nolikuma pielikumā Nr. 5 norādīto veidni, kas apliecina katra apakšuzņēmēja gatavību veikt tam izpildei nododamo līguma daļu. Dokuments ir attiecīgo personu parakstīts un pievienojams skanētā formā vai parakstīts ar drošu elektronisko parakstu.




9.8. Pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām, aizpildot sadaļas “Procedūra”, “Izslēgšana” un “Atlase”. Ja Pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, un tā pieejama: http://espd.eis.gov.lv/.
9.9. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
9.10. Ja Pretendents, kuram Iepirkumā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai Iepirkuma dokumentos, Komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām.
10. Piedāvājuma vērtēšana un izvēles kritēriji

10.1. Iepirkuma komisija izvēlēsies spēkā esošo normatīvo aktu un šī Nolikuma prasībām atbilstošu, saimnieciski visizdevīgāko piedāvājumu, kuru noteiks, ņemot vērā tikai cenu. Par saimnieciski visizdevīgāko atzīs finanšu piedāvājumu ar viszemāko cenu, kas atbilst Nolikuma prasībām.
10.2. Iepirkuma komisija vērtē pretendentus un to iesniegtos piedāvājumus saskaņā ar Publisko iepirkumu likumu, iepirkuma dokumentiem, kā arī citiem normatīvajiem aktiem.
10.3. Komisija izskata katra Pretendenta piedāvājuma atbilstību Nolikuma noformējuma prasībām un pieņem lēmumu par piedāvājuma tālāku izskatīšanu. Ja piedāvājums neatbilst kādai no piedāvājumu noformējuma prasībām, Komisija pieņem lēmumu par piedāvājuma tālāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
10.4. Iepirkuma komisija pārbauda, vai Pretendenta piedāvājums atbilst Nolikumā noteiktajām kvalifikācijas prasībām (9.1.–9.7. punkts). Ja Komisija konstatē, ka piedāvājumā ietvertā Pretendenta iesniegtā informācija vai dokuments ir neskaidrs vai nepilnīgs, tā pieprasa, lai Pretendents vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Komisija nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai. Ja Iepirkuma komisija konstatē, ka Pretendenta piedāvājums nav atbilstošs kvalifikācijas prasībām, Iepirkuma komisija izslēdz Pretendentu no dalības Iepirkumā un Pretendenta piedāvājumu tālāk nevērtē. Iepirkuma komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.
10.5. Komisija pārbauda, vai finanšu piedāvājumā nav aritmētiskās kļūdas.
10.6. Ja Komisija konstatē aritmētisku kļūdu finanšu piedāvājumā, Komisijai ir tiesības šo kļūdu labot un tā rīkojas atbilstoši Publisko iepirkumu likuma 41. panta devītajai daļai. Turpmākajā vērtēšanas procesā Komisija ņem vērā tikai saskaņā ar šo Nolikumu labotās kļūdas.
10.7. Komisija pārbauda, vai finanšu piedāvājums nav nepamatoti lēts. Ja Komisijai rodas šaubas, ka Pretendenta piedāvājums ir uzskatāms par nepamatoti lētu piedāvājumu, Komisija rīkojas Publisko iepirkumu likuma 53. panta trešajā daļā noteiktajā kārtībā. Ja Pretendenta piedāvājums tiks atzīts par nepamatoti lētu piedāvājumu, Pretendents no turpmākas dalības Iepirkumā tiks izslēgts.
10.8. Katrā vērtēšanas posmā Komisija vērtē tikai tos piedāvājumus, kuri nav noraidīti iepriekšējā vērtēšanas posmā.
10.9. Komisija par uzvarētāju iepirkumā atzīst to Pretendentu, kurš iesniedzis Nolikuma noteikumiem, iepirkuma Tehniskajai specifikācijai un Izstādes tehniskajam projektam atbilstošu piedāvājumu ar viszemāko cenu euro bez PVN.
10.10. Ja divu vai vairāku atbilstošu piedāvājumu piedāvātās cenas ir vienādas un viszemākās, uzvarētāju nosaka Komisijas veiktā izlozē.  
10.11. Komisija, pirms galīgā lēmuma pieņemšanas par iepirkuma rezultātiem, pārbauda, vai uz Pretendentu (kā arī Publisko iepirkumu likuma 42. panta trešajā daļā minētajām personām), kuram būtu piešķiramas līguma slēgšanas tiesības, neattiecas Publisko iepirkumu likuma 9. panta astotajā daļā noteiktie izslēgšanas nosacījumi un rīkojas atbilstoši Publisko iepirkumu likuma 9. panta devītajā daļā noteiktajam. 
10.12. Komisija attiecībā uz Pretendentu, kuram būtu piešķiramas iepirkuma līguma slēgšanas tiesības, pārbauda Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteikto.
10.13. Komisija piešķir Iepirkuma līguma slēgšanas tiesības Pretendentam, kurš iesniedzis Nolikuma, Tehniskās specifikācijas (2. pielikums) un Izstādes tehniskā projekta (3.pielikums) prasībām atbilstošu piedāvājumu ar viszemāko cenu euro bez PVN, un kurš nav izslēdzams no dalības Iepirkumā saskaņā ar Publisko iepirkumu likuma 9. panta astoto daļu un Starptautisko un Latvijas Republikas nacionālo sankciju likuma 11.1 panta pirmo un otro daļu.
10.14. Komisija triju darba dienu laikā pēc lēmuma pieņemšanas vienlaikus informē visus Pretendentus par pieņemto lēmumu attiecībā uz iepirkuma līguma slēgšanu. 
10.15. Pasūtītājs ne vēlāk kā 10 (desmit) darba dienu laikā pēc dienas, kad stājas spēkā iepirkuma līgums, iesniedz publicēšanai Iepirkumu uzraudzības biroja tīmekļvietnē paziņojumu par līguma slēgšanas tiesību piešķiršanu.
10.16. Pasūtītājs ir tiesīgs pārtraukt Iepirkumu un neslēgt iepirkuma līgumu, ja tam ir objektīvs pamatojums.

11. Iepirkuma līguma noslēgšana

11.1. Iepirkumā izraudzītais Pretendents vai Pretendenti iegūst tiesības slēgt iepirkuma līgumu par Iepirkuma priekšmetu.
11.2. Izraudzītajam Pretendentam iepirkuma līgums jāparaksta ne vēlāk kā 10 (desmit) dienu laikā no Pasūtītāja attiecīga uzaicinājuma nosūtīšanas dienas. Ja Pretendents minētajā termiņā Pasūtītājam neiesniedz parakstītu iepirkuma līgumu, tas tiks uzskatīts par atteikumu to slēgt.
11.3. Ja Pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, Iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Iepirkuma komisija pieņem lēmumu pārtraukt iepirkumu, neizvēloties nevienu piedāvājumu.

12. Personas datu apstrāde

12.1. Personas datu apstrāde tiek veikta saskaņā ar Eiropas Parlamenta un Padomes 2016. gada 27. aprīļa Regulas (ES) 2016/679 Par fizisku personu aizsardzību attiecībā uz personas datu apstrādi un šādu datu brīvu apriti, un ar ko atceļ Direktīvu 95/46/EK (Vispārīgā datu aizsardzības regula), prasības 6. panta pirmās daļas b) un c) apakšpunktu, Fizisko personu datu apstrādes likumu un Latvijā spēkā esošiem tiesību aktiem, kas regulē personu datu apstrādes prasības.
12.2. Pretendents nodrošina, ka visu savā piedāvājumā norādīto fizisko personu (tostarp apakšuzņēmēju, ja tādi tiek piesaistīti, speciālistu, darbinieku, kontaktpersonu u.c.), (turpmāk – fizisko personu) datu apstrādei, kuru veiks Pasūtītājs gan šajā iepirkumā, gan līguma izpildē, ja ar Pretendentu tiks noslēgts iepirkuma līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā. Pretendents nodrošina fizisko personu informēšanu par personas datu apstrādi.

13. Nolikumam pievienoto dokumentu saraksts

13.1. Nolikumam ir pievienoti šādi dokumenti:
13.1.1. Pieteikums dalībai Iepirkumā – pielikums Nr. 1
13.1.2. Tehniskā specifikācija (aktualizācijas datums 31.08.2026.) – pielikums Nr. 2
13.1.3. Izstādes tehniskais projekts (aktualizācijas datums 31.08.2026.) – pielikums Nr. 3
13.1.4. Pretendenta pieredzes apliecinājums (forma) – pielikums Nr. 4
13.1.5. Apakšuzņēmēja apliecinājums – pielikums Nr. 5
13.1.6. Finanšu piedāvājums (forma) – pielikums Nr. 6
13.1.7. Tehniskais piedāvājums (forma) – pielikums Nr. 7
13.1.8. Iepirkuma līguma projekts – pielikums Nr. 8

